\NormalFont\ShortTitle{A Kakailai I Lia}

{\MT A KAKAILAI I LIA TA RA LAVUR KAKAILAI



\par }\ChapOne{1}{\SH A taulai kalama, a vavina, ma ra umana natu i Ierusalem, a umana vavina
\par }
{\Q \VerseOne{1}A kakailai i lia ta ra lavur kakailai, nina ba kai Solomon.


\par }{\Q \VS{2}Boina ba na galum iau ma ra umana vargalum na ngiene;

\par }{\Q Kaum varmari i boina ta dir ma ra polo na vuai na vain.


\par }{\Q \VS{3}Kaum lavur varku dia ang na vuai,

\par }{\Q A iangim i da ra varku di ga lolonge,

\par }{\Q Damana a umana inip na vavina dia mari u.


\par }{\Q \VS{4}Una al pa iau; ma avet a vutvut up u.

\par }{\Q Ra king i ga ben pa iau tar ta ra kubana;

\par }{\Q Avet a gugu ma avet a ga tam;

\par }{\Q Avet a vala varvai ure kaum varmari, ma ure ra polo na vuai na vain pata;

\par }{\Q Kadia varmari piram i dovot.


\par }{\BB \par }
{\Q \VS{5}I korong ra pakagu, a umana natu i

\par }{\Q Ierusalem, a umana vavina,

\par }{\Q Ia kaka iau a metek,

\par }{\Q Da ra umana pal na mal Kedar,

\par }{\Q Da ra umana mal na babak kutu kai Solomon.


\par }{\Q \VS{6}Koko avat a bobe iau tago i gogol ra pakagu,

\par }{\Q Tago ra keake i ga tar rang vakubar ra pakagu.

\par }{\Q A umana natu i tinagu, a umana tutana, dia ga kankan ure iau,

\par }{\Q Ma dia ga vo pa iau pi ina tena varbalaurai ta ra umauma na vain;

\par }{\Q Ma kaugu uma na vain pa iau ga balaure.


\par }{\BB \par }
{\Q \VS{7}U nina ba ra tulungeagu i mari ia, una ve iau

\par }{\Q Ure ra pakana kaum kikil na sip dia iaian tana, ma ra pakana dia ngoango tana ari ra keake i ki tur;

\par }{\Q Ta ra ava ina da ta tikai i tuba ra pal a matana

\par }{\Q Maravai tar ta ra kikil na sip kai ra umana talaim?


\par }{\BB \par }
{\Q \VS{8}Gala pa u nunure, u nina u boina ta ra vaden par,

\par }{\Q Una mur ra nga kai ra umana sip,

\par }{\Q Ma una tabar kaum lavur nat na me maravai ta ra umana pal na mal kai ra umana tena balabalaure sip.


\par }{\SH A taulai kalama, a vavina, ma ra taulai kalama, a tutana
\par }
{\Q \VS{9}Kaugu vakak, iau tar valarue u ma ra nat na os ai ra kiki na vinavana kai Parao;


\par }{\Q \VS{10}A ura pagupagu na ngiem dir boina, ra pepe na ulum nina di vir ia i vamong dir,

\par }{\Q Ma ra inoam bula, nina di vakurue ma ra kurkurua i ngatngat.


\par }{\Q \VS{11}Avet a vi kaum ta vivi na goled,

\par }{\Q Ma avet a vapetep vanavana tar ta silva tana.


\par }{\Q \VS{12}Ba ra king i ga ki boko ta kana vatar,

\par }{\Q Kaugu varku i ang na vuai.


\par }{\Q \VS{13}Kaugu vakak i da ra vinvin bira na davai

\par }{\Q Nina i va ta ra bongobongogu.


\par }{\Q \VS{14}Kaugu vakak i da ra tur a pupu na davai i ang na vuai

\par }{\Q Ta ra uma na vain aro En-Gedi.


\par }{\BB \par }
{\Q \VS{15}Ea, kaugu vakak, u a valilingina; ea, u a valilingina,

\par }{\Q Ma a ura kiau na matam dir da ra kiau na mata i ra uka.


\par }{\BB \par }
{\Q \VS{16}Ea, kaugu vakak, u bula a valilingina, maia, a magit na varmananai;

\par }{\Q Ma kador vava i limut.


\par }{\Q \VS{17}Ra umana bolo ta kador pal, a umana tagatagal,

\par }{\Q Ma ra umana ivarai tana a umana iara iat.




\par }\PoetryChap{2}{\Q \VerseOne{1}Iau a lelegurua maro Saron,

\par }{\Q Ma ra vaigoara ta ra malamale.


\par }{\BB \par }
{\Q \VS{2}Da ra vaigoara livuan ta ra umana kait,

\par }{\Q I damana kaugu vakak livuan ta diat ra vaden.


\par }{\Q \VS{3}Da ra gamata livuan ta ra lavur davai na pui,

\par }{\Q I damana kaugu vakak livuan pire ra tarai.

\par }{\Q Iau ga ki ma ra gugu ta ra maluruna,

\par }{\Q Ma ra vuaina i kalami piragu.


\par }{\Q \VS{4}I ga ben tar iau ta ra pal na nian,

\par }{\Q Ma kana vakilang nina i bebe taun iau, ia ra varmari.


\par }{\Q \VS{5}Avat a vadekdek iau ma ra vuai na vain di vuare, ma avat a vamaram iau ma ra gamata,

\par }{\Q Tago iau mait ma ra varmari.


\par }{\Q \VS{6}Boina ba ra limana, a maira, na va ta ra kabinamur na ulugu,

\par }{\Q Ma ra limana tuna na tal iau me.


\par }{\BB \par }
{\Q \VS{7}Ea, a umana vavina Ierusalem, iau vargat avat

\par }{\Q Tai ra umana vakak na leing ma ra umana me,

\par }{\Q Ba koko avat a vararak pa ra mamainga upi ra varmari

\par }{\Q Tuk tar ba i arikai.


\par }{\Q \VS{8}Ra nilai kaugu vakak! Gire i vut,

\par }{\Q I pil ta ra lualuana, i pipil tur vanavana ta ra buabuana.


\par }{\Q \VS{9}Kaugu vakak i da ra vakak na leing, ba ra nat na me;

\par }{\Q Gire, i tur ta ra papar a pal,

\par }{\Q I gigira ruk ta ra umana mata na kalangar,

\par }{\Q Di gire ta ra liplip na ubene.


\par }{\Q \VS{10}Kaugu vakak i ga tata, ma i ga biti tagu;

\par }{\Q Una tut, kaugu vakak, kaugu valilingina, ma dor a vana;


\par }{\Q \VS{11}Tago ra e na madoldol i tar par,

\par }{\Q I tar par ra bata;


\par }{\Q \VS{12}Di gire ra umana pupu na davai ta ra gunagunan,

\par }{\Q Ra e kai ra umana beo nina dia kakailai i vut,

\par }{\Q Ma di valongore ra nilai ra uka ta kada gunan;


\par }{\Q \VS{13}Ra vuai na lovo i matuka vanavana,

\par }{\Q Ma ra umana vain dia pupu,

\par }{\Q Ma dia ang na vuai.

\par }{\Q Una tut, kaugu vakak, kaugu valilingina, ma dor a vana.


\par }{\Q \VS{14}Ea, kaugu uka ta ra umana ngovo na vat, ta ra bakbakit ta ra ar na vat,

\par }{\Q Boina ba ina gire ra pal a matam, boina ba ina valongore ra nilaim,

\par }{\Q Tago ra nilaim i kalami, ma ra pal a matam i vakak.


\par }{\BB \par }
{\Q \VS{15}Avat a kinim vake ra umana leing na pap, ra umana nat na leing na pap, nina dia kokore ra uma na vain;

\par }{\Q Tago kaveve umana vain dia pupu.


\par }{\BB \par }
{\Q \VS{16}Kaugu vakak, ia kaugu vakak iat, ma iau kana,

\par }{\Q I ian livuan ta ra umana vaigoara.


\par }{\Q \VS{17}Ba i vuvu ravian ma ra lavur malur dia panie,

\par }{\Q Una talil, kaugu vakak, ma una da ra vakak na leing ba ra nat na me

\par }{\Q Ta ra umana luana dia ang na vuai.




\par }\Chap{3}{\SH A nuknuk i ra taulai kalama a vavina
\par }
{\Q \VerseOne{1}Nina ba ra balagu i mari ia, iau ga ngarao upi ia ta ra umana bungbung na marum ba iau ga va ta kaugu vava;

\par }{\Q Iau ga ngarao upi ia, ma pa iau ga tikan tadav ia.


\par }{\Q \VS{2}Iau ga biti: Gori ina tut, ma ina vana vurvurbit ta ra pia na pal,

\par }{\Q Ina tikan upi nina ra balagu i mari ia,

\par }{\Q Ta ra umana nga ma ta ra lavur nga dia tababa;

\par }{\Q Iau ga tikan upi ia, ma pa iau ga tikan tadav ia.


\par }{\Q \VS{3}Ra umana monamono nina dia vana vurvurbit ta ra pia na pal dia ga tadav iau,

\par }{\Q Ma iau ga biti ta diat: Dave, ava ga gire laka nina ra balagu i mari ia?


\par }{\Q \VS{4}Iau ga vana kan diat, ma pa i ga vavuan

\par }{\Q Ma iau ga na tadav nina ba ra balagu i mari ia.

\par }{\Q Iau ga tal ia, ma pa iau ga pala vue

\par }{\Q Tuk iau ga ben pa ia tar ta ra kuba i nagu,

\par }{\Q Ta ra pal kai nina i ga lalau pa iau.


\par }{\BB \par }
{\Q \VS{5}A umana vavina Ierusalem, iau vargat avat,

\par }{\Q Tai ra umana vakak na leing ma ra umana me,

\par }{\Q Ba koko avat a vararak pa ra mamainga upi ra varmari

\par }{\Q Tuk tar ba i arikai.


\par }{\SH Diat dia vanavana ta ra varbean
\par }
{\Q \VS{6}To ia go i pot maro ra bil da ra umana lologoi na mi,

\par }{\Q Nina i ang na vuai ma ra bira na davai, ma ra bulit i ang na katkat,

\par }{\Q Ma ra kabang kai ra umana tena kunukul?


\par }{\BB \par }
{\Q \VS{7}Ea, ia ra vava kai Solomon,

\par }{\Q A laptikai na vinun na dekdek na tutana kai Israel

\par }{\Q Dia tur kikil ia.


\par }{\Q \VS{8}Diat par dia melem ta ra vinarubu ma ra pakat na vinarubu;

\par }{\Q Tikatikai i vi tar kana pakat ta ra paparai na kauna,

\par }{\Q Upi koko ta bunurut ta ra marum.


\par }{\BB \par }
{\Q \VS{9}Solomon ra king i ga pait kana ta kiki na vinavana

\par }{\Q Ma ra davai maro Lebanon.


\par }{\Q \VS{10}I ga pait ra umana pagapaga tana ma ra silva,

\par }{\Q Ma ra ruarua tana i ga pait ia ma ra goled, ma ra kiki tana i ga pait ia ma ra mal i meme marut,

\par }{\Q A umana vavina Ierusalem

\par }{\Q Dia ga mal ia ma ra varmari.


\par }{\BB \par }
{\Q \VS{11}Avat a vana, a umana vavina Sion, ma avat a gire ra king Solomon,

\par }{\Q I vung ra kere nina tinana i ga vatoke tar ia tana ta ra bung di ga tane bat ia,

\par }{\Q Ta ra bung i ga gugu ra balana tana.




\par }\Chap{4}{\SH A taulai kalama, a tutana, i pite pa ra taulai kalama, a vavina
\par }
{\Q \VerseOne{1}Ea, kaugu vakak, u a valilingina, u a potar na vavina,

\par }{\Q A ura kiau na matam dir da ra kiau na mata i ra uka;

\par }{\Q Ra pepe na ulum i da ra kikil na me

\par }{\Q Nina i va ta ra papar a luana Gilead.


\par }{\Q \VS{2}Ra umana pal a ngiem dia da ra kikil na sip ba di kabur kut uka diat,

\par }{\Q Ma nina ba di ga puk vagomgom diat;

\par }{\Q Dia vanavana a ururua,

\par }{\Q Ma pa ta tikai ta diat i iba.


\par }{\Q \VS{3}Ra ura bul na ngiem dir da ra kuara i meme,

\par }{\Q Ma ra ngiem i vakak;

\par }{\Q A ura pagupagu na ngiem nina dir ki ta ra vavai na mal na tubatuba,

\par }{\Q Dir da ra pakana gamata.


\par }{\Q \VS{4}Ra inoam i da ra bur na pal nina David i ga pait ia ure ra vuvuvung na vargal,

\par }{\Q Nina ba tika na arip na marmar na bakbakit dia ki tana,

\par }{\Q Diat par ra umana ramravit kai ra umana rangrang na tutana.


\par }{\Q \VS{5}A ura um dir da ra kanga, a ura natu i ra vakak na leing,

\par }{\Q Nina ba dir ian maravai ta ra umana vaigoara.


\par }{\BB \par }
{\Q \VS{6}Ba i vuvu ravian, ma ra lavur malur dia panie,

\par }{\Q Ina vana tar ta ra luana na bira na davai,

\par }{\Q Ma tadav ra buana na bulit i ang na katkat.


\par }{\BB \par }
{\Q \VS{7}Kaugu vakak, ra pakam i potar,

\par }{\Q Ma pa ta babale tana.


\par }{\BB \par }
{\Q \VS{8}Dor a varagur maro Lebanon, kaugu taulai kalama,

\par }{\Q Dor a varagur maro Lebanon;

\par }{\Q Una gigira marama ra ul a Amana,

\par }{\Q Marama ra ul a Senir dir ma Kermon,

\par }{\Q Kan ra bala i ra babang kai ra umana leon,

\par }{\Q Kan ra luana kai ra umana lepad.\FTNT{*}{{\FR 4:8: }{\FT{A lepad, a mangana leing da ra ngala na pusi, a tena varkarat.}}}


\par }{\BB \par }
{\Q \VS{9}U tar vagugu ra balagu, u taigu, kaugu taulai kalama;

\par }{\Q U tar vagugu ra balagu ba u kap lingan upi iau,

\par }{\Q Ba iau gire ra kurkurua ta ra inoam.


\par }{\Q \VS{10}Taigu, kaugu taulai kalama, kaum varmari i boina!

\par }{\Q I manga boina ta dir ma ra polo na vuai na vain!

\par }{\Q Ma ra vuvuluna ta kaum lavur vartap i lia ta ra lavur mangana magit dia ang na katkat!


\par }{\Q \VS{11}Ea, kaugu taulai kalama, a ura bul na ngiem dir tuatua da ra bulit na livur.

\par }{\Q A polo na bulit na livur, ma ra polo na u, dir ki ta ra vavai na karameam.

\par }{\Q Kaum lavur mal dia ang na vuvuvul da Lebanon.


\par }{\BB \par }
{\Q \VS{12}Taigu, kaugu taulai kalama, i da ra uma di liplip bat ia,

\par }{\Q Da ra tava i ninim rikai nina di tuba bat ia,

\par }{\Q Da ra tava i pupunuk nina di ang bat ia.


\par }{\Q \VS{13}Kaum lavur. ibul dia da ra uma na gamata i vuai ra bo na vuaina;

\par }{\Q A ena ma ra umana mapina nared,


\par }{\Q \VS{14}A nared ma ra sapron,

\par }{\Q Kalamus ma sinamon, ma ra lavur davai na bulit dia ang na katkat;

\par }{\Q A bira na davai ma ra davai na alo ma ra umana vuai na davai dia ang na vuai, ma dia ngatngat muka.


\par }{\Q \VS{15}U tika na uma na tava i pupunuk,

\par }{\Q U tika na kivu, nina ba ra tava tana a launa,

\par }{\Q U ra umana tava alir marama Lebanon.


\par }{\BB \par }
{\Q \VS{16}Ea, u ra labur, una tavangun; ma u ra taubar, una vut;

\par }{\Q Amur a vu taun kaugu uma, upi ra bo na vuvuluna tana na arikai.

\par }{\Q Boina ba kaugu vakak na vana ta kana uma,

\par }{\Q Ma na en ra bo na vuaina tana.




\par }\PoetryChap{5}{\Q \VerseOne{1}Iau pot ta kaugu uma, taigu, kaugu taulai kalama;

\par }{\Q Iau tar ilipe kaugu bira na davai ma kaugu balsam;

\par }{\Q Iau tar mome kaugu polo na vuai na vain ma kaugu polo na u.

\par }{\Q Avat a ian, a umana talaigu,

\par }{\Q Avat a momo, maikir, avat a mome ta ngala, a umana vakak.


\par }{\SH A kini varbaiai ia ra magit na niligur
\par }
{\Q \VS{2}Iau ga va mat, ma ra balagu i ga tavangun;

\par }{\Q Ia ra nilai kaugu vakak ba i pipidil, ma i biti:

\par }{\Q Una papa are iau, taigu, kaugu valilingina, kaugu nat na uka, kaugu viviliai,

\par }{\Q Tago ra pepe na ulugu i pupuk ma ra mavoko,

\par }{\Q Ra ulugu i buibui ma ra vual na marum.


\par }{\Q \VS{3}Iau ga tar vorodo vue kaugu olovoi, ta ra ava ina ule mule?

\par }{\Q Iau ga tar puk ra ura kaugu, ta ra ava ina vadur mule dir?


\par }{\Q \VS{4}Kaugu vakak i ga varuk ra limana ta ra liplip na ubene marave ra matakilalat,

\par }{\Q Ma ra balagu i ga dadadar upi ia.


\par }{\Q \VS{5}Iau ga tut pi ina papa are pa kaugu vakak;

\par }{\Q A ura limagu dir ga tua ma ra bira na davai,

\par }{\Q Ma ra umana kaka na limagu ma ra bira na davai i polo,

\par }{\Q Ari iau ga vatur ra alal bat ai ra matakilalat.


\par }{\Q \VS{6}Iau ga papa are pa kaugu vakak,

\par }{\Q Ma kaugu vakak pa i ga ki, i ga tar vana.

\par }{\Q A balagu i ga mamat ba i ga tata.

\par }{\Q Iau ga tikan upi ia, ma pa iau ga tikan tadav ia;

\par }{\Q Iau ga oro upi ia, ma pa i ga bali iau.


\par }{\Q \VS{7}Ra umana monamono, nina dia vana vurvurbit ta ra pia na pal, dia ga tadav iau.

\par }{\Q Dia ga kita iau, dia ga vakinkin iau;

\par }{\Q Ra umana tena balabalaure ta ra liplip na vat dia ga ra pa kaugu mal na tubatuba.


\par }{\BB \par }
{\Q \VS{8}Iau lul vovo pa avat a umana vavina

\par }{\Q Ierusalem, ba gala avat a tadav kaugu vakak,

\par }{\Q Avat a ve ba iau mait ma ra varmari.


\par }{\SH A taulai kalama, a vavina, i pite pa ra taulai kalama, a tutana
\par }
{\Q \VS{9}Ea, u a viviliai kakit ta ra vaden par,

\par }{\Q Kaum vakak i boina dave tai ta enana vakak?

\par }{\Q Kaum vakak dir enana varbaiai dave ma ta enana i vakak,

\par }{\Q Pi una lul vovo pa avet dari?


\par }{\BB \par }
{\Q \VS{10}Kaugu vakak i tavatavaliran, ma i kubar ra pakana,

\par }{\Q I lia vurakit ta ra vinun na arip na marmar;


\par }{\Q \VS{11}Ra uluna i da ra goled i ngatngat;

\par }{\Q Ra pepe na uluna i da ra pupu ra pao. ma i korong da ra kotkot.


\par }{\Q \VS{12}Ra ura kiau na matana dir da ra ura uka marave ra umana tava alir;

\par }{\Q Di tar puk dir ma ra polo na u, ma dir ki bulu.


\par }{\Q \VS{13}A ura pagupagu na ngiene dir da ra uma na balsam, ma ra kinobot na pitilibung;

\par }{\Q A ura bul na ngiene dir da ra umana vaigoara nina dia tua ma ra bira na davai i polo.


\par }{\Q \VS{14}A ura limana dir da ra umana domol i goled, nina ba di vapetep tar diat ma ra topas;

\par }{\Q Ra pal a pakana i da ra loko na elepant, nina ba di vapetep tar ra sapir tana.


\par }{\Q \VS{15}A ura kauna dir da a ura pagapaga na bo na vat, nina ba dir ki taun ra ura kiki i goled ma i ngatngat;

\par }{\Q Ba di gire i da Lebanon, ma i boina da ra umana tagatagal.


\par }{\Q \VS{16}Kana tinata i kalakalami, maikir, ia parika i mariringian kakit.

\par }{\Q Go iat kaugu vakak, go nina a talaigu, a umana vavina Ierusalem.




\par }\PoetryChap{6}{\Q \VerseOne{1}Ea, u a viviliai kakit ta ra vaden par,

\par }{\Q Kaum vakak i tar vana uve?

\par }{\Q Kaum vakak i tar lingan tar uve,

\par }{\Q Upi dat a tikan upi ia?


\par }{\BB \par }
{\Q \VS{2}Kaugu vakak i tar vana ur ta kana kinobot na davai i ang na katkat,

\par }{\Q Upi na ian ta ra uma, ma upi na ilipe ra umana vaigoara.


\par }{\Q \VS{3}Iau kai kaugu vakak, ma kaugu vakak ia kaugu;

\par }{\Q I tabar kana kikil na sip maravai ta ra umana vaigoara.


\par }{\SH A taulai kalama, a tutana, i pite pa ra taulai kalama, a vavina
\par }
{\Q \VS{4}Ea, kaugu vakak, u ti mariringian da Tirsa,

\par }{\Q Ma u vakak da Ierusalem,

\par }{\Q A magit na bunurut da ra loko na tarai na vinarubu ma ea vakilang na kamara.


\par }{\Q \VS{5}Una lingan irai kan iau,

\par }{\Q Tago a ura kiau na matam dir ga tar vaburut iau.

\par }{\Q Ra pepe na ulum i da ra kikil na me,

\par }{\Q Nina i va ta ra papar Gilead.


\par }{\Q \VS{6}Ra umana pal a ngiem dia da ra kikil na sip.

\par }{\Q Nina ba di ga puk vagomgom diat;

\par }{\Q Dia vanavana a ururua, ma pa ta tikai ta diat i iba.


\par }{\Q \VS{7}A ura pagupagu na ngiem, nina dir ki ta ra vavai kaum mal na tubatuba,

\par }{\Q Dir da ra pakana gamata.


\par }{\BB \par }
{\Q \VS{8}A laptikai na vinun diat ra umana vavina kai ra king, ma a lavutul na vinun na tultul na vavina,

\par }{\Q Ma ra umana inip na vavina nina pa di luk diat, dia ki.


\par }{\Q \VS{9}Kaugu nat na uka, kaugu viviliai, ia ra kavakake,

\par }{\Q A kopono vavina kai nana;

\par }{\Q A bul na vakak kai nina i ga lalau pa ia.

\par }{\Q Ra umana vavina dia ga gire, ma dia ga biti: I ti doan;

\par }{\Q Maikir, ra umana vavina kai ra king, ma ra lavur tultul na vavina, dia ga pite pa ia.


\par }{\BB \par }
{\Q \VS{10}Ia go i da ra kapa ai ra buabuarana,

\par }{\Q Ma i talapar da ra gai,

\par }{\Q Ma i pupua da ra keake,

\par }{\Q A magit na bunurut da ra loko na tarai na vinarubu ma ra vakilang na kamara?


\par }{\BB \par }
{\Q \VS{11}Iau ga vana ur ta ra uma na galip,

\par }{\Q Upi ina gire ra lavur ginol ta ra male,

\par }{\Q Pi ina gire ra davai na vain ba i karakap boko,

\par }{\Q Ma ra gamata ba i pupu.


\par }{\Q \VS{12}Ba pa iau ga nununuk boko, kaugu mamainga i ga vako iau

\par }{\Q Ta ra kiki na vinavana kai kaugu vakak.


\par }{\Q \VS{13}Ea, u ra vavina maro Sulam, una lilikun;

\par }{\Q Una lilikun, una lilikun, ma avet a gire u.

\par }{\Q Upi ra ava avat a gire ra vavina Sulam,

\par }{\Q Da ava bobe ra malagene maro Makanaim?




\par }\PoetryChap{7}{\Q \VerseOne{1}Ea, u a natu i ra luluai, a vavina, i ti mamamar tuna ra ura kaum ba u vanavana!

\par }{\Q A paparai na kaum i guaguar da ra pupu na irima

\par }{\Q Varogop ba ra melemuna i ga madake.


\par }{\BB \par }
{\Q \VS{2}A bitom i da ra la na nimomo nina i vulu,

\par }{\Q Ma nina pa i iba upi ra polo na vuai na vain;

\par }{\Q Ra balam i da ra vinvin vit

\par }{\Q Nina ba Ta umana vaigoara dia tur kikil ia.


\par }{\Q \VS{3}A ura um dir da ra kanga,

\par }{\Q Da ra ura natu i ra leing, nina a bo na ginagira.


\par }{\Q \VS{4}A inoam i da ra bur na pal di pait ia ma ra loko na elepant;

\par }{\Q A ura kiau na matam dir da ra umana lum aro Kesbon, maravai ta ra mataniolo Bat-Rabim;

\par }{\Q A bilaum i da ra bur na pal Lebanon

\par }{\Q Nina i vatale uro Damasko.


\par }{\Q \VS{5}A ulum i da Karmel,

\par }{\Q Ma ra pepe na ulum i da ra mal i meme marut,

\par }{\Q Nina di rau ra king me.


\par }{\SH A ura taulai kalama dir gugu varurung
\par }
{\Q \VS{6}Ea, a vakak u, a valilingina ma a boina,

\par }{\Q Nina ba da gugu tana.


\par }{\Q \VS{7}Ra pal a pakam i da ra gelep,

\par }{\Q Ma a ura um dir da ra vuaina i vo.


\par }{\Q \VS{8}Iau ga biti: Ina koe ra gelep,

\par }{\Q Ina tatabai ta ra umana pagalina;

\par }{\Q Boina ba a ura um dir a da ra vuaina i vo,

\par }{\Q Ma kaum mamadang na vuvul da ra vuai na gamata;


\par }{\Q \VS{9}Ma ra ngiem na da ra polo na vuai na vain nina i manga boina,

\par }{\Q Ma i kalami ure kaugu vakak,

\par }{\Q Ta ra bul na ngiene ma ra pal a ngiene.


\par }{\BB \par }
{\Q \VS{10}Iau kai kaugu vakak,

\par }{\Q Ma kana mamainga i tur tagu.


\par }{\Q \VS{11}Una mai, kaugu vakak, boina da dor a vana ta ra bala na vura;

\par }{\Q Boina ba dor a ki ta ra gunagunan.


\par }{\Q \VS{12}Boina ba dor a vana na taptapke uro ta ra umauma na vain;

\par }{\Q Dor a gire ba ra davai na vain i karakap boko, ma ra vuaina i arikai,

\par }{\Q Ma ba ra umana gamata dia pupu;

\par }{\Q Ma ina vaarike kaugu varmari piram abara.


\par }{\Q \VS{13}Ra umana davai na pepe ure ra varmari dia ang na vuai,

\par }{\Q Ma ra umana mangana vuaina davai dia boina, a kalamana ma ra maulana, dia va ta ra po,

\par }{\Q Nina ba iau ga vung ia ure u, kaugu vakak.




\par }\PoetryChap{8}{\Q \VerseOne{1}Gala u a taigu, nina ba nagu i ga vau ia,

\par }{\Q Gala na boina!

\par }{\Q Ba ina tadav u ta ra taman, ma ina galum u,

\par }{\Q Pa ta na na kulume iau tana.


\par }{\Q \VS{2}Ina agure u tar ta ra kuba i nagu,

\par }{\Q Nina ba na vateten iau;

\par }{\Q Ina vamomo u ma ra polo na vuai na vain, nina di ga pota ma ra kavavar,

\par }{\Q Ma ra polo na vuai na vain nina i kalami.


\par }{\BB \par }
{\Q \VS{3}Boina ba ra limana, a maira, na va ta ra kabinamur na ulugu,

\par }{\Q Ma ra limana tuna na tal iau me.


\par }{\BB \par }
{\Q \VS{4}Ea, a umana vavina Ierusalem, iau vargat avat,

\par }{\Q Ba koko avat a vararak pa ra mamainga upi ra varmari,

\par }{\Q Tuk tar ba i arikai.


\par }{\SH A varmari i dekdek da ra minat
\par }
{\Q \VS{5}Ia go i vut maro ra pupui,

\par }{\Q Ma i tatabai ta kana vakak?

\par }{\Q Iau ga vangun u ta ra bit a gamata,

\par }{\Q Abara iat tinam i ga kava u ie,

\par }{\Q Aina iat u ga ruarua ia ie.


\par }{\Q \VS{6}Una vaki iau da ra vakilang ta ra balam, da ra vakilang ta ra limam.

\par }{\Q Tago a varmari i dekdek da ra minat;

\par }{\Q Ma ra varpin i leo da ra babang na minat;

\par }{\Q A umana meme tana dia da ra meme ta ra iap,

\par }{\Q A birao iat kai ra Luluai.


\par }{\Q \VS{7}Mangoro na tava dia mama pun ra varmari,

\par }{\Q Ma. ra umana lovon dia mama taun vadudu pa ia;

\par }{\Q Da kulume ra tutana

\par }{\Q Nina ba na valar ia pi na kul ra varmari ma ra tabarikik.


\par }{\Q \VS{8}Tika na tai vevet,

\par }{\Q Nina ba pa i ti tur boko ra una;

\par }{\Q Ava avet a pait ia ure tai vevet

\par }{\Q Ta ra bung ba di tir pa ia ta vevet?


\par }{\Q \VS{9}Gala i tur padikat da ra liplip na vat,

\par }{\Q Avet a pait ra bur na pal i silva taun ia;

\par }{\Q Gala i da ra banbanu,

\par }{\Q Avet a liplip bat ia ma ra umana davai na tagatagal.


\par }{\BB \par }
{\Q \VS{10}Iau ra liplip na vat, ma a ura ugu dir da ra ura bur na pal tana,

\par }{\Q Ma ta ra kiau na matana iau ga da tikai nina i ga tikan tadav ra malmal.


\par }{\Q \VS{11}Solomon i ga vatur vake tika na uma na vain aro Baal-Amon;

\par }{\Q Ma ra umana tena balabalaure dia ga tokom pa kana uma na vain pirana

\par }{\Q Ma tika na arip na marmar na pakana silva ure ra vuaina tana.


\par }{\Q \VS{12}Kaugu uma na vain iau balaure;

\par }{\Q Ma u Solomon, una vatur vake kaum silva,

\par }{\Q Ma ra vuai kaum uma, ma ra umana tena balabalaure bula.


\par }{\BB \par }
{\Q \VS{13}Ea, a umana talaigu dia valongore ra nilaim,

\par }{\Q U, nina u ki ta ra umauma;

\par }{\Q Boina ba iau bula, ina valongore.


\par }{\Q \VS{14}Una lulut, kaugu vakak,

\par }{\Q Ma una libur da ra vakak na leing ba ra me,

\par }{\Q Ta ra umana luana dia ang na katkat.


\par }