\NormalFont\ShortTitle{Pilemon}

{\MT A BUK KAI PAULO RA APOSTOLO TADAV PILEMON



\par }\OneChap {\PP \VerseOne{1}Paulo, di tar vi ia ure Kristo Iesu, ma Timoteo tura i vevet, tadav Pilemon, nina ave mari ia, ma kaveve tena maramaravut,

\VS{2}ma tadav Apia a tai vevet, ma Arkipo a talai vevet ta ra vinarubu, ma tadav ra ekelesia ta ra kubam:

\VS{3}A varmari tadav avat ma ra malmal tai God, Tama i dat, ma ra Luluai Iesu Kristo.


\par }{\SH A varmari ma ra nurnur kai Pilemon
\par }
{\PP \VS{4}Iau pite varpa tadav kaugu God, ma iau vatang vatikene u ta kaugu niaring,

\VS{5}tago iau tar valongore ure kaum varmari, ma kaum nurnur ta ra Luluai Iesu, ma tadav ra umana tena gomgom par bula;

\VS{6}upi ra kiki na maramaravut i kaum nurnur na ongor muka, ta ra kabinana ure ra lavur magit par nam i ki tam tai Kristo.

\VS{7}Tago i ngala kaugu gugu ma kaugu ningo ure kaum varmari, turagu, tago u tar valagar pa ra bala i diat ra umana tena gomgom.


\par }{\SH A nilul ure Onesimo
\par }
{\PP \VS{8}Io, a dovotina, i takodo piragu tai Kristo upi ina vartuluai piram ma ra magit i topa ia,

\VS{9}ma iau lul vovo pa u ka ure ra varmari, tago iau Paulo ra patuana, ma go di tar vi iau ure Kristo Iesu;

\VS{10}iau lul vovo pa u ure natugu, Onesimo, nina iau tar vangala ta ra agu vivi,

\VS{11}nina ba amana pa i ga topa ta magit piram, ma go i topa u, ma i topa iau bula;

\VS{12}ma iau tulue mule piram, i da iau tulue ra balagu iat;

\VS{13}iau ga mainge ke ba na ki piragu, upi na pait kaum papalum piragu ta go ra vivi na bo na varvai;

\VS{14}ma pa iau ga mainge ba na pait ia, tago pa iau ga nunure boko ra nuknukim; upi koko kaum varmari na da ra magit da vovo pa ia, ba na da ka ra magit u ga upi ia.

\VS{15}Kan go bar i ga vana boko kan u tana, upi una vatur vatukum vake;

\VS{16}vakir da ra vilavilau mulai, na lia ta diat ra umana vilavilau, da a vakak na turam, i vakak muka piragu, ma i manga vakak piram, ure ra palapakana ma ta ra Luluai bula.

\VS{17}Ona u nuk pa iau ba dor varbete, una vatur vake, ma na da u vatur vake iau.

\VS{18}Ba i tar vakaina u, ba kana ta kinail piram, una luk tar nam tagu;

\VS{19}iau Paulo, iau tar tumu ia ma ra limagu iat, ina bali ia; ma pa iau biti tam, ba pa u ga bali u boko tagu.

\VS{20}Maia, turagu, boina ba ina gugu ure u ta ra Luluai; una valagar pa ra balagu tai Kristo.

\VS{21}Iau ga tutumu piram tago iau nurnur ta kaum tinorom. ma iau nunure ba una pait lake bula nam iau tar vatang ia.

\VS{22}Ma una vaninare bula ta tika na pal upi ina va tana; tago iau nuk ia ba da tul tar iau ta vavat ure kavava niaring.


\par }{\SH A mutuaina tinata na varvagai
\par }
{\PP \VS{23}Epapras nina di ga vi ia bula ure Kristo Iesu, i vatatabe u;

\VS{24}ma Marko ma Aristarko, ma Demas, ma Luka, ra umana talaigu ta ra papalum.


\par }{\PP \VS{25}A varmari kai kada Luluai Iesu Kristo na ki ta ra tulungeam. Amen.


\par }