\NormalFont\ShortTitle{3 Ioanes}

{\MT A VAUTULUNA BUK KAI IOANES



\par }\OneChap {\PP \VerseOne{1}A patuana tadav Gaio, ra.vakak na tutana, nina iau mari ia tuna.


\par }{\PP \VS{2}Talaigu tuna, iau araring upi una ki mamal ma upi na boina kaum nilaun, da ra tulungeam i ki mamal.

\VS{3}Tago i ngala muka kaugu gugu ta nam ra bung ba ra umana tura i dat dia ga pot i tana, ma dia ga varvai ure ra dovotina piram, tago u vanavana ta ra dovotina.

\VS{4}Pa ta magit mulai i manga ngala muka kaugu gugu tana, ia kaka go, ba iau valongore ra umana natugu dia vanavana ta ra dovotina.


\par }{\SH Di pite pa Gaio
\par }
{\PP \VS{5}Talaigu tuna, i fovot kaum papalum u pait ia tadav diat a lavur tura i dat dia vaira;

\VS{6}ma dia tar varvai dovot ta ra luaina mata i ra ekelesia ure kaum varmari; ma i boina ba una tul vue diat ta kadia vinavana da i topa God.

\VS{7}Tago dia tar vana pa ure ra Iang, ma pa dia vatur vake ta magit tai ra umana Tematana.

\VS{8}Kari go i takodo upi dat a vango diat, upi dat a umana tena papalum varirivut ma ra dovotina.


\par }{\SH Diotrepe dir ma Demetrio
\par }
{\PP \VS{9}Iau ga tumu ta umana magit tadav ra ekelesia; ma Diotrepe, nina i mainge upi na lualua kakit ta diat, pa i kapupi dat.

\VS{10}Io, ba iau pot, ina vanuk tar mule ra lavur magit i papait ia, tago i tata vakuku ure dat ma ra kaina tinata; ma vakir nam uka, go bula, pa i vango ra umana tura i dat, ma i tigal bat diat dia mainge, ma i okole vue diat kan ra ekelesia.

\VS{11}Talaigu tuna, koko una mur pa ra magit i kaina, una mur pa ra magit i boina. Nina i pait ra magit i boina, tai God nam; nina i varpiam, pa i ti gire God.

\VS{12}A tarai par ma ra dovotina iat, bula, dia varvai dovot ure Demetrio; maia, avet bula ave varvai dovot, ma u tar nunure ba kaveve varvai i dovot.


\par }{\SH A mutuaina tinata na varvagai
\par }
{\PP \VS{13}Mangoro na magit ba ina tumu ia tadav u, ma pa iau mainge ra tutumu tadav u ma ra polo na tutumu ma ra pen;

\VS{14}iau nuk ia ba i maravai upi dor a varboboi ma dor a tata ma ra ngie i dor.

\VS{15}A malmal, na ki piram. A umana talai dat dia vatatabe u. Una vatatabe ra lavur talai dat tikatikai, ma una vatang ra iang i diat.


\par }